4.2.

Pamatdarbības Pamatdarbībām piešķirtie aktīvi Pamatdarbības ietver iekšzemes pamatdarbības (privātpersonas un mājsaimniecības, MVU, bankas pakalpojumi korporatīvajiem klientiem, aktīvu pārvaldība, līzings, faktorings, izīrēšana, banku sniegti apdrošināšanas pakalpojumi un riska kapitāls), starptautiskās pamatdarbības un būtiskas starptautiskās darbības. 4.2.1. Iekšzemes pamatdarbības ietver turpmāk uzskaitītos neto aktīvus (beigu datums: 2012. gada 31. decembris): 4.2.1.1. EUR [850–900] miljoni skaidrā naudā un atlikumos centrālajā bankā; 4.2.1.2. EUR [1 000 –1 500 ] miljoni aizdevumos (/ debitoru parādos) kredītiestādēm; 4.2.1.3. EUR [2 500 –3 000 ] miljoni finanšu aktīvos, kas tiek turēti tirdzniecībai; 4.2.1.4. EUR [10 000 –15 000 ] miljoni finanšu aktīvos, kas ir pieejami pārdošanai; 4.2.1.5. EUR [0–5] miljoni finanšu aktīvos, kas tiek turēti līdz termiņa beigām; 4.2.1.6. EUR [60 000 –65 000 ] miljoni aizdevumos klientiem, no kuriem: 4.2.1.6.1. EUR [8 000 –8 500 ] miljoni attīstītājiem un celtniecībai; 4.2.1.6.2. EUR [30 000 –35 000 ] miljoni mājokļu hipotēkām; 4.2.1.6.3. EUR [10 000 –15 000 ] miljoni lieliem uzņēmumiem; 4.2.1.6.4. EUR [3 000 –3 500 ] miljoni MVU; 4.2.1.6.5. EUR [1 500 –2 000 ] miljoni patēriņa kredītiem; 4.2.1.6.6. EUR [4 000 –4 500 ] miljoni citiem mērķiem (ietver citas finanšu iestādes, kā arī centrālās valdības un pašvaldības; 4.2.1.7. EUR [400–450] miljoni pamatlīdzekļos; 4.2.1.8. EUR [150–200] miljoni nemateriālajos aktīvos; 4.2.1.9. EUR [4 000 –4 500 ] miljoni citos aktīvos, no kuriem: 4.2.1.9.1. EUR [80–90] miljoni ieguldījumu īpašumos; 4.2.1.9.2. EUR [30–40] miljoni atvasināto instrumentu riska ierobežošanā; 4.2.1.9.3. EUR [500–550] miljoni ilgtermiņa aktīvos, ko tur pārdošanai; 4.2.1.9.4. EUR [30–40] miljoni pārskata perioda nodokļu aktīvos; 4.2.1.9.5. EUR [1 000 –1 500 ] miljoni atliktā nodokļa aktīvos; 4.2.1.9.6. EUR [2 000 –2 500 ] miljoni citos aktīvos; 4.2.1.10. EUR [30–40] miljoni neto aktīvu ieguldījums, kas izriet no līdzdalības citās iekšzemes uzņēmējdarbības vienībās (kapitāla metode), kuras uzskaitītas II papildinājumā. 4.2.2. Starptautiskās pamatdarbības un būtiskas starptautiskās darbības ietver neto aktīvu ieguldījumu un starptautiskās teritorijas, kas norādītas turpmāk (beigu datums: 2012. gada 31. decembris). 4.2.2.1. Starptautiskās pamatdarbības ietver visas starptautiskās teritorijas (turpmāk – starptautiskais pamatreģions), kurās CGD būtiski iesaistīta banku pakalpojumu sniegšanā privātpersonām un MVU ar vietējās filiāles vai saistītas vienības starpniecību, kā norādīts turpmāk: 4.2.2.1.1. Spānija, kur kopējie neto aktīvi ir EUR [4 000 –4 500 ] miljoni ( 2 ); 4.2.2.1.2. Francija, kur kopējie neto aktīvi ir EUR [4 000 –4 500 ] miljoni; 4.2.2.1.3. Makao (Ķīna), kur kopējie neto aktīvi ir EUR [3 000 –3 500 ] miljoni; 4.2.2.1.4. Mozambika, kur kopējie neto aktīvi ir EUR [1 500 –2 000 ] miljoni; 4.2.2.1.5. Angola, kur kopējie neto aktīvi ir EUR [1 000 –1 500 ] miljoni; 4.2.2.1.6. Dienvidāfrika, kur kopējie neto aktīvi ir EUR [600–650] miljoni; 4.2.2.1.7. Brazīlija, kur kopējie neto aktīvi ir EUR [500–550] miljoni; 4.2.2.1.8. Kaboverde, kur kopējie neto aktīvi ir EUR [750–800] miljoni; 4.2.2.1.9. Timora, kur kopējie neto aktīvi ir EUR [50–60] miljoni; 4.2.2.1.10. Santome, kur kopējie neto aktīvi ir EUR [0–5] miljoni. 4.2.2.2. Būtiskas starptautiskās darbības ir specializētas darbības, kas sniedz pakalpojumus CGD grupai (piemēram, finansējumu, piekļuvi institucionālajiem tirgiem un produktu strukturēšanai). Būtiskās darbības īsteno vietējas specializējušās filiāles vai saistītas vienības galvenajos tirgos, kā norādīts turpmāk: 4.2.2.2.1. Luksemburgā, kur kopējie neto aktīvi ir EUR [100–150] miljoni; 4.2.2.2.2. Kaimanu Salās, kur kopējie neto aktīvi ir EUR [600–650] miljoni; 4.2.2.2.3. Apvienotajā Karalistē (Londonā), kur kopējie neto aktīvi ir EUR [400–450] miljoni; 4.2.2.2.4. Amerikas Savienotajās Valstīs (Ņujorkā), kur kopējie neto aktīvi ir EUR [250–300] miljoni; 4.2.2.2.5. Ķīnā (Zhuhai), kur kopējie neto aktīvi ir EUR [5–10] miljoni. 4.2.3. Apmērs 4.2.3.1. Līdz 2014. gada decembra beigām pamatdarbību bilance nedrīkst pārsniegt EUR [100–150] miljardus ( 3 ), riska svērtie aktīvi nedrīkst pārsniegt EUR [70–80] miljardus, izmaksu un ienākumu attiecība nedrīkst pārsniegt [70–80] %, aizdevumu un noguldījumu attiecība nedrīkst pārsniegt [120–130] % un riskam pakļauto kredītu seguma koeficients nedrīkst būt mazāks par [50–60] %. 4.2.3.2. Līdz 2016. gada decembra beigām pamatdarbību bilance nedrīkst pārsniegt EUR [100–150] miljardus ( 4 ), riska svērtie aktīvi nedrīkst pārsniegt EUR [70–80] miljardus, izmaksu un ienākumu attiecība nedrīkst pārsniegt [50–60] %, aizdevumu un noguldījumu attiecība nedrīkst pārsniegt [120–130] % un riskam pakļauto kredītu seguma koeficients nedrīkst būt mazāks par [50–60] %. 4.2.3.3. Konsolidētās bilances kopējais riska darījumu apmērs ar […] emitētājiem nedrīkst pārsniegt EUR [10–20] miljardus pārstrukturēšanas periodā. 4.2.3.4. Ja situācija liecina, ka nebūs iespējams nodrošināt atbilstību iepriekš norādītajiem bilances, riska svērto aktīvu, izmaksu un ienākumu attiecības, aizdevumu un noguldījumu attiecības un riskam pakļauto kredītu seguma koeficienta mērķiem, CGD pēc savas iniciatīvas un jebkurā gadījumā pēc uzraudzības pilnvarotās personas pieprasījuma mēneša laikā ierosina korektīvas darbības. Uzraudzības pilnvarotā persona analizēs ierosinātās korektīvās darbības un ziņos Komisijai par to piemērotību pārstrukturēšanas plānā noteikto mērķu sasniegšanai. 4.2.4. Filiāles un darbinieki Pamatdarbību pašreizējā struktūra Portugālē tiks samazināta, kā norādīts turpmāk. 4.2.4.1. No 829 (2012. gada 31. decembrī) līdz [750–800] privātpersonu un MVU apkalpošanas vietējām filiālēm ( 5 ) pirms […]. 4.2.4.2. Filiāles nedrīkst aizstāt ar citām vienībām vai struktūrām, kuras būtībā sniedz tādus pašus pakalpojumus un kurās vajadzīgs ievērojams darbaspēks. Taču CGD var uzstādīt automātiskās apkalpošanas centrus (piemēram, bankomātus vai tamlīdzīgas iekārtas). 4.2.4.3. No 11 904 iekšzemes darbiniekiem (bez apdrošināšanas struktūrvienības līdz 2012. gada 31. decembrim) līdz [10 000 –15 000 ] darbiniekiem līdz […], līdz [10 000 –15 000 ] darbiniekiem līdz […], līdz [10 000 –15 000 ] darbiniekiem līdz […] beigām un līdz [10 000 –15 000 ] darbiniekiem līdz […]. 4.2.4.4. Pēc […]. gada un līdz pārstrukturēšanas perioda beigām filiāļu skaits Portugālē nedrīkst palielināties. 4.2.4.5. Ja situācija liecina, ka nebūs iespējams nodrošināt atbilstību iepriekš norādītajiem filiāļu un darbinieku mērķiem, CGD pēc savas iniciatīvas un jebkurā gadījumā pēc uzraudzības pilnvarotās personas pieprasījuma ierosina korektīvas darbības mēneša laikā, sākot no uzraudzības pilnvarotās personas pieprasījuma dienas. Uzraudzības pilnvarotā persona analizēs ierosinātās korektīvās darbības un ziņos Komisijai par to piemērotību pārstrukturēšanas plānā noteikto mērķu sasniegšanai. 4.2.5. Pamatdarbību apraksts 4.2.5.1. Pamatdarbības ir privātpersonas un MVU apkalpojošas komercbankas darbības ar īpašu uzsvaru uz mājsaimniecībām, MVU un korporatīvo klientu apkalpošanu, kā arī ietverot ieguldījumu pakalpojumus, aktīvu pārvaldību, izīrēšanas, līzinga un faktoringa pakalpojumus, bankas sniegtus apdrošināšanas pakalpojumus un riska kapitālu, galvenokārt koncentrējoties uz iekšzemes pamatreģionu un starptautisko pamatreģionu, kā arī būtiskajām starptautiskajām darbībām. 4.2.5.2. Attiecīgi pārstrukturēšanas periodā CGD: 4.2.5.2.1. neiesaistās nekādos jaunos darījumos ārpus pamatreģiona un ārpus būtisko starptautisko darbību teritorijām, kā noteikts 4.2.2. punktā; lai novērstu šaubas, CGD joprojām būs atļauts iesaistīties jaunos darījumos ar klientiem, kuru juridiskā adrese ir ārpus pamatreģiona, ja tos uzskaita pamatreģiona darbībās vai būtiskajās starptautiskajās darbībās; 4.2.5.2.2. nodrošina, ka būtisko starptautisko darbību neto aktīvi nepārsniedz [0–5] % no pamatdarbību bilances apmēra; 4.2.5.2.3. neiesaistās nekādos jaunos darījumos Portugālē, izņemot 4.2. punktā aprakstītās darbības. 4.2.6. Starptautiskajām pamatdarbībām un būtiskajām starptautiskajām darbībām piemērojamie principi Līdz pārstrukturēšanas perioda beigām CGD īsteno visus iespējamos centienus, lai samazinātu savu kapitāla un grupas iekšējā finansējuma finansiālo iesaistīšanos savās starptautiskajās pamatdarbībās. CGD nepalielina savu kapitāla un grupas iekšējā finansējuma finansiālo iesaistīšanos savās starptautiskajās pamatdarbībās un būtiskajās starptautiskajās darbībās, izņemot gadījumus, kad šis palielinājums izriet tieši no iepriekš pastāvošām (pirms šā lēmuma) līgumsaistībām, kas noslēgtas ar trešām pusēm, vai ar regulējumu saistītiem pienākumiem vai ja to paredz valsts iestādes pieņemts galīgs un obligāts lēmums attiecībā uz CGD. Pirms kapitāla pasākuma īstenošanas CGD apņemas ātri informēt uzraudzības pilnvaroto personu par visiem šādiem lēmumiem un iesniegt uzraudzības pilnvarotajai personai uzņēmējdarbības plānu par vienībām, kurām vajadzīgs papildu kapitāls vai finansējums. Uzraudzības pilnvarotā persona analizēs uzņēmējdarbības plānu un ziņos Komisijai par īstenoto pasākumu piemērotību. 4.2.7. BCG (Spānija) pārstrukturēšanas plāns 4.2.7.1. CGD pārstrukturē BCG (Spānija) uzņēmējdarbību, lai nodrošinātu tās ilgtermiņa dzīvotspēju, autonomiju no CGD finansējuma ziņā un pozitīvu ieguldījumu CGD grupas rentabilitātē. 4.2.7.2. CGD apņemas pārtraukt visas darbības Spānijā, kuras nav tieši saistītas ar pamatdarbībām (bankas pakalpojumi privātpersonām un MVU ( 6 ), atbalsts MVU un pārrobežu uzņēmējdarbība). It sevišķi CGD apņemas: 4.2.7.2.1. pārtraukt jaunus darījumus projektu finansēšanas darbībās; 4.2.7.2.2. pārtraukt jaunus darījumus aizņemto līdzekļu finansēšanas darbībās; 4.2.7.2.3. pārtraukt jaunus darījumus iegādes finansēšanas darbībās. 4.2.7.3. BCG (Spānija) pārstrukturēšanu īstenos divos posmos. 4.2.7.3.1. 1. posms Līdz […] CGD īstenos turpmāk izklāstītās darbības. 4.2.7.3.1.1. Izmantos CGD Spānijas filiāli kā instrumentu, lai konsolidētu pārmantoto portfeli Spānijā, atdalot pamatdarbības no darbībām, kas nav pamatdarbības, un aizsargājot pamatdarbību. Gan BCG (Spānija), gan CGD Spānijas filiāles (Sucursal em Espanha) korporatīvo klientu kredītu un hipotekāro kredītu portfeļus, kas nav pamatdarbības, konsolidēs Spānijas filiāle, kura pārtrauks jebkādus jaunus darījumus un pārvaldīs šo portfeļu likvidēšanu (detalizēts saraksts ar EUR [1 000 –1 500 ] miljoniem aktīvu, ko pārvedīs no BCG (Spānija), ir aplūkojams III papildinājumā). 4.2.7.3.1.2. Pārstrukturēs BCG (Spānija) filiāles pakalpojumus privātpersonām un MVU, tostarp EUR [5 000 –5 500 ] miljonus aktīvu, sākot no 2012. gada 31. decembra (detalizēts saraksts ar EUR [5 000 –5 500 ] miljoniem aktīvu ir aplūkojams III papildinājumā), no jauna darbību vēršot uz tās pamatjomām, koncentrējoties uz pārrobežu MVU uzņēmējdarbību un samazinot tādu filiāļu skaitu, kam ir negatīva rentabilitāte, neilgtspējīga aizdevumu un noguldījumu attiecība un nepietiekams skaits klientu. 4.2.7.3.1.3. Samazinās filiāļu skaitu no 173 filiālēm 2012. gada decembrī līdz [100–110] filiālēm līdz […] (detalizēts saraksts ar filiālēm ir aplūkojams V papildinājumā) un nepaaugstinās šo skaitu pārstrukturēšanas periodā. 4.2.7.3.1.4. Samazinās darbinieku skaitu no 797 darbiniekiem 2012. gada decembrī līdz [500–523] darbiniekiem līdz […] un nepaaugstinās šo skaitu pārstrukturēšanas periodā. 4.2.7.3.1.5. Galvenie darbības rādītāji, kas jāpanāk līdz […]. Sākot no 2014. gada oktobra, uzraudzības pilnvarotā persona sāks novērtēt, vai līdz […] tiks sasniegti šādi galvenie darbības rādītāji attiecībā uz BCG (Spānija): 4.2.7.3.1.5.1. visā […] periodā kopējām darbaspēka izmaksām un pārdošanas, vispārējām un administratīvajām izmaksām jābūt vienādām ar vai zemākām par EUR [50–60] miljoniem, un BCG (Spānija) ir jāpanāk izmaksu un ienākumu attiecība, kas ir vienāda ar vai zemāka par [50–60] %; 4.2.7.3.1.5.2. BCG (Spānija) pilnībā jānodrošina pašai savs finansējums un jābūt pietiekamam kapitālam; laikposmā no 2012. gada beigām līdz […] nedrīkst nodrošināt nekādu papildu kapitālu un neto finansējumu un nedrīkst rasties vajadzība pēc papildu kapitāla un neto finansējuma līdz pārstrukturēšanas perioda beigām; 4.2.7.3.1.5.3. no jauna izsniegtu kredītu summai (neto), t. i., kredīti pēc 2012. gada beigām, kam līdz […] nav iestājies termiņš vai kas līdz tam nav atmaksāti, jābūt vienādai ar vai virs EUR [900–950] miljoniem; no jauna izsniegtu kredītu daļai, kas saistīta ar pārrobežu darbību, jābūt vienādai ar vai virs [20–30] %; 4.2.7.3.1.5.4. no jauna izsniegtiem kredītiem, kā noteikts un minēts 4.2.7.3.1.5.3. punktā, jānodrošina neto svērtā vidējā peļņa (marža) virs atsauces likmes (sešu mēnešu Euribor) vismaz [0–5] % apmērā; 4.2.7.3.1.5.5. ieņēmumus nenesošu aizdevumu īpatsvaram starp jaunizsniegtajiem kredītiem, kā noteikts 4.2.7.3.1.5.3. punktā, jābūt vienādam ar vai zem [0–5] %; 4.2.7.3.1.5.6. noguldījumu kopējai summai jābūt vienādai ar vai virs EUR [0–5] miljardiem ( 7 ); noguldījumu svērtās vidējās izmaksas nedrīkst pārsniegt […] ( 8 ); aizdevumu un noguldījumu attiecībai jābūt vienādai ar vai zem [100–150] %. 4.2.7.3.2. 2. posms 4.2.7.3.2.1. Sākot no […], CGD turpinās īstenot BCG (Spānija) pārstrukturēšanas plānu līdz pārstrukturēšanas perioda beigām, ja galvenie darbības rādītāji tiek sasniegti līdz […]. 4.2.7.3.2.2. Ja iepriekš minētie galvenie darbības rādītāji netiek sasniegti līdz […] vai tiklīdz uzraudzības pilnvarotā persona ir pabeigusi savu novērtējumu, ka pastāv pietiekamas liecības, ka šie galvenie darbības rādītāji netiks sasniegti, BCG (Spānija) nekavējoties pārtrauks iesaistīties jebkādos jaunos darījumos un sāks izbeigt savas darbības Spānijā, ar ko CGD varētu saglabāt nelielu klātbūtni, lai atvieglotu darbības Spānijā likvidēšanu.